Mbalula gryp in by probleme met rybewyse | Maroela Media
Goeie nuus vir keelvol motoriste is dat die minister van vervoer, Fikile Mbalula, nou ook stappe aangekondig het om landwyd die agterstand met die hernuwing en nuwe uitreiking van bestuurderslisensies te help uitwis.
Mbalula en die uitvoerende hoof van die Padverkeersbestuurskorporasie (RTMC) het die Themba-toetssentrum in Hammanskraal Woensdag onverwags besoek, ná toenemende woede van gefrustreerde motoriste oor die enorme agterstande op die aanlyn besprekingstelsel.
Fikile het ook erken daar is "uitdagings met korrupsie" landwyd en het onderneem om te verseker skuldiges ry aan die pen.
Die minister het aangekondig dat:
70% van alle kapasiteit, menslike hulpbronne en toerusting by toetssentrums toegewys sal word aan die hantering van vervalde bestuurslisensies en professionele bestuurspermitte (PDP's);
70% van tydgleuwe op die aanlyn besprekingstelsel toegewys sal word aan vervalde bestuurslisensies en professionele bestuurspermitte;
twee satellietsentrums by die RTMC-kantoor in Centurion en Midrand geopen gaan word.
Fikile het gesê die daaglikse bedrywighede by toetssentrums sal voortaan fyn dopgehou en die beskikbaarheid van tydgleuwe deurlopend geëvalueer word.
Motoriste is nou al maande lank keelvol met die probleme by lisensiekantore.
Ure word ook verleng sodat sentrums mense van Maandag tot Sondag kan help.
Alle sentrums wat onder die Tshwane-metroraad val, sal vanaf Desember daagliks reeds 06:00 open.
Fikile het gesê die maatreëls sal geld tot die agterstande uitgewis is.
Die minister het motoriste om verskoning gevra vir die ongerief weens die onbeskikbaarheid van tydgleuwe en sê hy oorweeg 'n verlenging van die geldigheid van bestuurderslisensies.
Motoriste word gevra om inligting oor bedrog en korrupsie by lisensietoetssentrums by 0861 400 800 aan te meld.
So nou moet die belastingbetalers ( baie min) weer opdok vir die gemors van hulle, werk van maandag tot sondag lekker oortyd ne. Hulle gaan definitief ook nie probeer baie produktief wees nie want anders verloor ek oortyd betaling. Net een groot korrup spul.
Daar is sentrums wat vir baie lank nou al glad nie oop is nie. Soos Hopetown in die Noord-Kaap.
Ou Frikkie, die "uitdagings met korupsie" is jy en jou eie ANC se gevolge. Iets verkeerd wat jy self begin het en nogsteeds doen in nie 'n uitdaging nie. Ek sou reken julle grootste uitdaging is om julle agterente uit die tronk te probeer hou. Ons het nog nie van jou besoek aan die VSA en die Mayweather boksgeveg vergeet nie.
Hoekom die verlenging oorweeg, DOEN DIT NET!!! Daar is mos nou 'n gemors en dit gaan nie in die volgende week verdwyn nie. En wat betekening die verlenging, dat jou lisensie nou 10 jaar geldig is of net geldig is vir 6 maande na vervaldatum?
Hierdie is net 'n manier om geld te maak. Waarom moet 'n lisensie hernu word? In die verlede(voor 1994) is lisensie nooit hernu nie. Het my lisens op 6 Nov 1966 gekry. Nog nooit 'n ongeluk gemaak nie. ver oor 2 milj km gery. Wat is die verskil tussen jou trou lisensie en jou bestuurs lisensie?. In daardie geval ook jou wapen lisensie?